text: Vidne til voldtægt efterlyses
  08 november 2011 kl. 12.21
  Politiet efterlyser et vidne i forbindelse med en voldtægt i Haderslev natten til søndag. En 26-årig kvinde fra Vojens-området blev voldtaget i Slotsgade.
  Ti minutter før voldtægten fulgtes hun med en mand ned ad Slotsgade, hvor de skiltes ved Restaurant Zapata.
  Politiet vil gerne i forbindelse manden, der beskrives som lys og høj, 28 til 30 år. Han var iført en lyserød skjorte og jeans.
  Han er ikke mistænkt for noget, men han kan måske bidrage med oplysninger, der kan føre til pågribelse af voldtægtsmanden.
  Voldtægtsmanden beskrives som ca. 40 år, 165 cm høj og med lysblondt hår med et rødligt skær.
  Oplysninger til politiet på telefon 1-1-4.
  